laion/Wikipedia-Exotic huggingface dataset:
דני דאוברסן

דני דאוברסן (בצרפתית: Dany Dauberson;‏ 16 בינואר 1925 – 16 במרץ 1979) הייתה זמרת ושחקנית צרפתייה. בשנת 1956, רשות השידור הצרפתית (RTF), הכריזה כי דאוברסן נבחרה לייצג את צרפת באירוויזיון 1956, ביחד עם הזמרת מטה אלטרי. ב-24 במאי באותה השנה, דאוברסן הופיעה על בימת התחרות עם השיר "Il est là". מיקומה הסופי של דאוברסן אינו ידועה היות שמארגני התחרות הכריזו על הזוכה בלבד. לאחר התחרות, דאוברסן המשיכה את קריירתה כשחקנית, ושיחקה במספר סרטים בצרפתית. באפריל 1967, כשנסעה לכיוון העיר דורנוויל, מכוניתה החליקה מהכביש המהיר והתרסקה בעץ. דאוברסן, ובת זוגה, השחקנית, ניקול ברגר, שישבה לצידה ברכב, הובהלו לבית החלום שם התגלה כי ברגר נפגעה קשות בגולגולת הראש ובצלעות. ברגר נפטרה מפצעיה בבית החולים ודאוברסן שקעה בקומה. דאוברסן נפטרה בשנת 1979, בגיל 54. דאוברסן הייתה לסבית. לפני מותה היא הייתה בזוגיות עם השחקנית ניקול ברגר. "L'Inconnue des cinq cités"‏ (1951) "Soirs de Paris"‏ (1954) "Et par ici la sortie"‏ (1957) "C'est arrivé à 36 chandelles"‏ (1957) "Du rififi à Paname"‏ (1966) דני דאוברסן, במסד הנתונים הקולנועיים IMDb (באנגלית) דני דאוברסן, באתר אפל מיוזיק (באנגלית) דני דאוברסן, באתר ספוטיפיי דני דאוברסן, באתר Last.fm (באנגלית) דני דאוברסן, באתר AllMusic (באנגלית) דני דאוברסן, באתר MusicBrainz (באנגלית) דני דאוברסן, באתר דיזר דני דאוברסן, באתר Yandex.Music (ברוסית) דני דאוברסן, באתר Discogs (באנגלית) דני דאוברסן, באתר Genius דני דאוברסן, באתר SecondHandSongs דני דאוברסן, באתר טיידל (באנגלית) Dany Dauberson Dany Dauberson
יחסי סיירה לאון – צרפת

יחסי סיירה לאון–צרפת הם יחסי החוץ בין הרפובליקה של סיירה לאון לבין הרפובליקה הצרפתית. מאז סגירת השגרירות הצרפתית בפריטאון בשנת 1996, שגרירות צרפת בקונאקרי, גינאה מופקדת גם על סיירה לאון. החל משנת 2014, מחזיקה צרפת קונסול כבוד בפריטאון. סיירה לאון שוקלת לפתוח שגרירות בפריז. ביקורו האחרון של שר צרפתי בסיירה לאון היה במרץ 2001 (ביקור משותף של נציג השר לשיתוף פעולה ופרנקופוני עם מקבילו הבריטי). הנשיא ארנסט באי קורומה הוביל את משלחת סיירה לאון לפסגת אליזה לשלום וביטחון באפריקה, שהתארגנה בפריז בתאריכים 6–7 בדצמבר 2013. זה היה ביקורו הראשון של נשיא סיירה לאון בצרפת. בשנת 2017 הסתכם הסחר בין צרפת לסיירה לאון ב-39.4 מיליון אירו. הייצוא הצרפתי מורכב ממוצרי מזון (46.7%), ציוד מכני, חשמלי, אלקטרוניקה ומחשבים ומכונות כריה או בנייה (32.3%), ציוד תחבורה (4.5%) וכימיקלים, בשמים וקוסמטיקה (4.1%). היבוא הצרפתי צמח ב-6% בשנת 2017 ל-19.59 מיליון אירו, מתוכם פחמימנים טבעיים ומוצרי תעשיות מיצוי אחרים 24.6%, ציוד תחבורה 20.3%, ציוד מכני, חשמלי, אלקטרוניקה ומחשבים 18.8%, וכימיקלים, בשמים וקוסמטיקה 11.9%. מנתוני בנק צרפת עולה כי בשנת 2016 מניית ה-FDI בסיירה לאון עמדה על 107 מיליון אירו, עלייה של 42% לעומת השנה שקדמה לה, וההזרמות נאמדות בכ-79 מיליון אירו. החל משנת 2006, Total, שהיא מפיצת הדלק השנייה בגודלה בסיירה לאון, החלה במודרניזציה של רשת חלוקת הדלקים במדינה וכיום פועלות 20 תחנות שירות; בספטמבר 2015, בולורה אפריקה לוגיסטיקה, אשר מאז סוף שנת 2010 מחזיקה בזיכיון למשך 20 שנה למסוף המכולות בנמל פריטאון, חתמה על תיקון לחוזה הזיכיון המתכנן פרויקט הרחבה (בניית רציפי מים עמוקים חדשים באורך 270 מ') והכנסת ציוד חדש. ההשקעה הכוללת נאמדת בסביבות 120 מיליון אירו. עם השלמתם, קיבולת המסוף תהיה 750,000 TEU (יחידות שוות ערך לעומק של מטר), לעומת 90,000 כעת. Matière, בקונסורציום עם חברת CSE הסנגלית, זכתה בחוזה לשדרוג דרך הגשר Bandajuma-MRU החוצה גבולות בין סיירה לאון לליבריה. בשנת 2017 רכשה אורנג' את חברת Airtel, רשת הסלולרים המובילה במדינה. שיתוף הפעולה המוגבל שלנו מתמקד בעיקר בתחום הצבאי (לימוד צרפתית וקורסים בבתי ספר לאומיים בעלי אוריינטציה אזורית הנתמכת על ידי צרפת). המטרה היא לתמוך בכוחות המזוינים של סיירה לאון במאמציהם להשתלבות אזורית בקרב הקהילה הכלכלית של מדינות מערב אפריקה (ECOWAS). צרפת מיוצגת בסיירה לאון באמצעות שגרירותה בקונאקרי, גינאה. סיירה לאון מיוצגת בצרפת באמצעות שגרירותה בבריסל, בלגיה. יחסי סיירה לאון–צרפת, באתר משרד החוץ הצרפתי יחסי סיירה לאון–צרפת, באתר משרד החוץ הצרפתי
הרכבת הקלה של לוקסמבורג

הרכבת הקלה של לוקסמבורג היא מערכת הסעת המונים חשמלית, המשרתת את העיר לוקסמבורג, בירת דוכסות לוקסמבורג. היא החלה לפעול בשנת 2017. הרכבת הקלה הפועלת בעיר לוקסמבורג היא דור שני לחשמליות בעיר. רכבת קלה נגררת על ידי סוסים הופעלה בעיר בשנת 1875. בשנת 1908 הושלמה הסבתה לחשמל. בהדרגה הוארכו קוויה והגיעו לאורך כולל של 31 קילומטר. בשנות ה-60 צומצמו הקווים בעקבות מעבר להפעלת אוטובוסים, עד לסגירת השירות בשנת 1964. מערכת רכבת קלה נוספת פעלה בעיר השנייה בגודלה במדינה, אש-סור-אלזט (Esch-sur-Alzette), בשנים 1927-‏1956. קרונות של הרכבת הישנה מוצגים במוזיאון הרכבת והאוטובוס בעיר. השלב הראשון של הפעלת קו הרכבת הקלה המודרנית הראשון (קו T1) יצא לפועל בדצמבר 2017, לאחר עבודות הקמה של תשתיות ודיפו והנחת מסילות שנמשכו כשלוש שנים. בין היתר הורחב וחוזק גשר אדולף הידוע על מנת שיוכל לשאת את קו הרכבת לשני הכיוונים. מאז 2017 הוצאו לפועל שני שלבים נוספים של הארכת הקו. שני השלבים הסופיים מתוכננים לשנים 2022 ו-2023. בסיומם יפעל הקו לאורך 16 קילומטר ויהיו בו 24 תחנות, אשר חלקן יהוו צמתים עם קווי אוטובוס ורכבת כבדה בעיר. קיבולתו תהיה 10,000 נוסעים בשעה. הקטע הצפוני של הקו מתוכנן להסתיים בתחנה בנמל התעופה לוקסמבורג-פינדל שממזרח לעיר. הקטע הדרומי של הקו יסתיים בתחנה באצטדיון הלאומי החדש, העומד בבניינו בדרום העיר. בקו משרתות רכבות מדגם Urbos מתוצרת חברת CAP הספרדית. אורך כל אחת מהן הוא 45 מטר וקיבולתה 422 נוסעים. מהירותה המקסימלית היא 70 קילומטר לשעה. בשנת 2020 הציג שר התשתיות של לוקסמבורג תוכניות מפורטות להרחבה עתידית של מערך הרכבת הקלה באמצעות סלילת קווים נוספים בעיר לוקסמבורג ואל מחוץ לה, לרבות אל הערים אש-סור אלזט וסטראסן (Strassen). מדיה וקבצים בנושא הרכבת הקלה של לוקסמבורג בוויקישיתוף אתר האינטרנט הרשמי של הרכבת הקלה של לוקסמבורג
אנדרה מרטון

אֶנְדרֶה מרטון (בהונגרית: Marton Endre; בודפשט, 17 במרץ 1917 – בודפשט, 12 באוקטובר 1979) היה במאי יהודי-הונגרי, מרצה באוניברסיטה, מנהל תיאטרון זוכה פרס קושוט פעמיים וזוכה פרס מארי יאסאי. אנדרה מרטון נולד במשפחה יהודית, בנם של יוז'ף מרטון, פקיד בנק ולואיזה שילר (1895–1950). בשנת 1941 קיבל תואר במשחק בבית הספר למשחק של התאחדות השחקנים הלאומית, ולאחר מכן עבד כעוזר במאי בתיאטרון מדאץ' בראשות אנדור פונקושטי. בשנת 1945 הוא הוזמן לתיאטרון הקומדיה של בודפשט כבמאי, ובשנת 1948 הפך למנהל הראשי של התיאטרון. שמו נקשר להצגות כמו צ'כוב: שלוש אחיות, פרנץ מולנר: הברבור והשושן. בשנת 1949 הוא הוזמן לתיאטרון הלאומי של בודפשט, שם היה במאי במשך שבע שנים ובמאי ראשי בין השנים 1956–1971. שם ביים ב-1986 את מחזהו אימרה מדאץ': משה. הוא העלה עבודות של סופרים הונגרים בני זמננו וביים כמה דרמות מערב-אירופאיות הן בני זמננו והן קלאסיות. הוא מונה למנהל התיאטרון הלאומי בשנת 1971, תפקיד זה מילא עד 1978. משנת 1950 לימד בימוי באוניברסיטה לאמנויות התיאטרון והקולנוע ומשנת 1974 במחלקת המשחק. הוא היה חבר במזכירות האגודה לאמנויות התיאטרון ההונגרית ובוועד הפועל של מכון התיאטרון. הוא גם ביים סרטים עלילתיים, סרטי טלוויזיה ומשחקי רדיו. ז'יגמונד מוריץ: אורי מורי (בימת החוץ של האי מרגיט) יוהאן שטראוס: הסטודנטים של וינה (תיאטרון האופרטה של בודפשט) קארוי קוש: אנטאל נאג' בּוּדַאִי (משחקי החוץ בסגד) פרידריך דירנמאט: בואו נגן את סטרינדברג (התיאטרון הלאומי של סגד) ז'אק אופנבך: הדוכסית הגדולה גרולשטיין (תיאטרון האופרטה המטרופוליטן) קלרה פהר: כבוד (תיאטרון חלוצי) טנסי ויליאמס: יש להרוס את הבית הזה קטלין בנדק: ברחוב זר פרנץ ארשי: במערבולת מוזיקה צבאית (1961) כבר לא חיים בזמנים כאלה (1964) יום בגן העדן (1967) הטרגדיה של אגיס (1971) עורב לעורב (1972) מיהאי ורשמרטי: צ'ונגור וטינדה (1955) שייקספיר: קוריולנוס (1961) מגדה סאבו: היום המואר היפהפה (1976) יוז'ף קטונה: באנק באן (1975) שנדור פטפי. 1823–1849. לזכרו של שנדור פטפי פרס יאסאי מארי (1954) פרס קושוט (1957, 1970) פרס האמן המצטיין (1960) פרס האמן הדגול (1966) Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X Színházi adattár. Országos Színháztörténeti Múzeum és Intézet אנדרה מרטון, במסד הנתונים הקולנועיים IMDb (באנגלית) אנדרה מרטון נולד לפני 90 שנה (הקישור אינו פעיל, 2019-02) מקור חדש (אורכב 17.02.2010 בארכיון Wayback Machine) "Szülei házasságkötési bejegyzése a Budapest VII. kerületi polgári házassági akv. 1208/1913. folyószáma alatt". "Marton Józsefné Schiller Lujza halotti bejegyzése a Budapest XII. kerületi polgári halotti akv. 1457/1950. folyószáma alatt".
הרברט ספינדן

הרברט ג'וזף ספינדן (באנגלית: Herbert Joseph Spinden;‏ 1879 – 1967) היה אנתרופולוג, ארכאולוג והיסטוריון אמנות אמריקאי, שהתמחה בחקר תרבויות אינדיאניות בארצות הברית ומסואמריקה. ספינדן נולד ביורון (אנ') שבדקוטה הדרומית. ב-1902 הוא החל ללמוד באוניברסיטת הרווארד, וקיבל שם את הדוקטורט בשנת 1909 בנושא אמנות המאיה (אנ') בהדרכתו של אלפרד טוזר (אנ'). במקביל הוא פרסם ב-1908 מחקר על הקבוצת האתנית של הנז פרס (אנ'). עם סיום לימודיו הוא התקבל למוזיאון האמריקאי לתולדות הטבע כמשנה לאוצר המוזיאון. ב-1912 ביצע מחקרים ארכאולוגים בחצי האי יוקטן שבמקסיקו, ובדרום-מערב ארצות הברית. ב-1915 הוא התחיל בפרויקט בן חמש שנים באמריקה המרכזית יחד עם הארכאולוג סילוונוס מורלי (אנ'), ובמקביל לעבודתם המדעית שימשו השניים סוכנים של מחלקת המודיעין של הצי של ארצות הברית (Office of Naval Intelligence) והעבירו מידע, כאשר על ספינדן (סוכן מספר 56) הוטל המשימה להעביר מידע מודיעין על מדינות אמריקה המרכזית וקולומביה. בשנת 1919 פרסם מחקר על לוחות שנה של מאיה, שיצר מתאם בין לוח המאיה ללוח השנה הגרגוריאני שאותו פרסם בספר "The reduction of Mayan dates" ב-1924, מתאם שעם זאת לא התקבל. ספינדן נשאר במוזיאון האמריקאי לתולדות הטבע עד 1921, אז עזב והצטרף כאוצר למוזיאון פיבודי של אוניברסיטת הרווארד (אנ') (1921–1926). משם הוא עבר למוזיאון באפלו לאמנויות ומדעים (אנ') בבאפלו (1926–1929), אך את רוב הקריירה שלו עשה במוזיאון ברוקלין בניו יורק, (1929–1951) שם עבד בבניית האוספים הפרה-קולומביאניים והקולוניאליים ממקסיקו, אמריקה המרכזית והדרומית. בשנים 1936–1937 היה נשיא האיגוד האמריקני לאנתרופולוגיה (אנ'). בשנת 1948 התחתן ספינדן עם הרקדנית איילס גילמור (Ailes Gilmour). נולד להם בן אחד, ג'וזף. מדיה וקבצים בנושא הרברט ספינדן בוויקישיתוף Herbert J. Spinden, The Nez Perce Indians David Browman, Spying by American Archaeologists in World War I Ruz Lhuillier, Alberto. "Herbert Joseph Spinden." Estudios de Cultura Maya 8. Herbert Joseph Spinden "Memorial Service for Dr. Spinden" (PDF). Putnam County Courier, Carmel, N.Y. 26 באוקטובר 1967. {{cite news}}: (עזרה)
קרחון בנסון (אנטארקטיקה)

קרחון בנסון (באנגלית: Benson Glacier) הוא קרחון באזור חוף סקוט של ארץ ויקטוריה, שבאנטארקטיקה. אורכו של הקרחון 22 קילומטרים. הקרחון מנקז את חלקו המזרחי של נווה פלייט דק; הקרחון זורם לכיוון מזרח, בין קרחון פריי, וקרחון מקאיי. הקרחון נשפך אל חלקו הצפוני של מפרץ גרניט, בו הוא יוצר לשון קרח. הקרחון התגלה ומופה על ידי מחלקת הסקר הצפונית הניו זילנדית (the New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. מחלקת הסקר הצפונית חקרה ומיפתה את אזור הקרחון בנובמבר 1957. בעת שמופה הקרחון לראשונה, חשבו כי מדובר בקרחון ארוך בהרבה, מאחר שחשבו כי קרחון מידשיפ הוא חלק מקרחון זה. שמו של הקרחון ניתן לו על ידי מחלקת הסקר הצפונית. הקרחון נקרא על שמו של ויליאם נואל בנסון (W.N. Benson), שהיה פרופסור לגאולוגיה, באוניברסיטת אוטגו שבניו זילנד. בנסון חקר את הפטרולוגיה של ארץ ויקטוריה. קרחון בנסון באתר הסקר הגאולוגי של ארצות הברית קרחון בנסון באתר הגאזט האנטארקטי של ממשלת ניו זילנד קרחון בנסון באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון בנסון ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי תשומת הלב, כי בשל טעות המיפוי המפורטת להלן, והמתוארת באתר הסקר הגאולוגי של ארצות הברית, אורכו של הקרחון המופיע בגאזט האנטארקטי של ניו זילנד הוא שגוי
קרחון בנסון

האם התכוונתם ל... אנטארקטיקה קרחון בנסון (אנטארקטיקה) – קרחון באזור חוף סקוט של ארץ ויקטוריה, שבאנטארקטיקה ארצות הברית קרחון בנסון (אורגון) – קרחון בהרי ואלאווה במחוז ואלאווה במדינת אורגון שבארצות הברית
ארתור גולד

ארתור גולד (בפולנית: Artur Gold;‏ 17 במרץ 1897, ורשה – 1943, טרבלינקה) היה כנר יהודי-פולני ומלחין מוזיקת מחול בתקופה בין שתי מלחמות העולם. הוא שיתף פעולה מקרוב עם אחיו הנריק גולד ועם יז'י פטרסבורסקי, איתו עיבד מוזיקה להרכבים המפורסמים שלו. הם היו בין המלחינים הפופולריים ביותר בפולין שבין מלחמות העולם, ורבים מלהיטיהם הושרו ברחבי הארץ כולה. גולד ניהל את התזמורת בתיאטרון "Qui Pro Quo" בשנת 1922 ובמועדון הלילה "אדריה" בוורשה בין השנים 1931–1939. ארתור גולד היה בנו השני של מיכאל גולד, מוזיקאי באופרה בוורשה. כשאביו נפטר, דודו לקח אותו לאנגליה, שם קיבל את השכלתו המוזיקלית. מאוחר יותר חזר לוורשה וניגן שם במקומות שונים כולל מועדוני לילה. חלק מהקומפוזיציות שלו היו "בעודו בגן הבוטני", "ורדים סתיו ", "אל תתרחק ממני","יסמין", "נערת פרחים מברצלונה", ו"עיניים שחורות". מרבית המילים ליצירות היו מאת אנדז'יי ולסט. ארתור גולד הופיע גם עם תזמורות אנגליות בשנות ה-20 והקליט בקולומביה רקורדס. בשנות השלושים הוא הקליט גם כמה אלבומים עבור חברת התקליטים "אודאון" הפולנית. לאחר שפרצה מלחמת העולם השנייה עם פלישת גרמניה הנאצית לפולין בספטמבר 1939, החלה שואת יהודי פולין, ואז אולץ ארתור גולד להיכנס לגטו ורשה שהוקם לאחרונה, בו ניגן עם תזמורת. הוא גורש על ידי הגרמנים עם אלפי אסירים אחים שעלו לטרנספורט מהאומשלגפלץ בוורשה, המיועדים לתאי הגזים במחנה ההשמדה טרבלינקה. הוא לא נרצח עם הגעתו לשם בשנת 1942. הוא ניגן עבור הנאצים בקזינו שלהם, לפחות בהזדמנות אחת לבוש כמו ליצן. הוא נרצח בשנת 1943 בטרבלינקה. על פי זכרונותיהם של כמה מניצולי טרבלינקה, ייתכן שנהרג במהלך המרד בטרבלינקה שאירע ב-2 באוגוסט 1943. המנגינה של שירו "Chodź na Pragę" ("בוא לפראגה") (1930) מושמעת כיום ברובע פראגה בוורשה, בכל יום בצהריים. מחרוזת טנגו של ארתור גולד משנת 1933, אתר יוטיוב ארתור גולד, באתר MusicBrainz (באנגלית) Kopówka, Edward; Rytel-Andrianik, Paweł (2011), "Treblinka II – Obóz zagłady" [Monograph, chapt. 3: Treblinka II Death Camp] (PDF), Dam im imię na wieki [I will give them an everlasting name. Isaiah 56:5] (בפולנית), Drohiczyńskie Towarzystwo Naukowe [The Drohiczyn Scientific Society]: 90, ISBN 978-83-7257-496-1, אורכב מ-המקור (PDF file, direct download 20.2 MB) ב-10 באוקטובר 2014, נבדק ב-9 בספטמבר 2013, with list of Catholic rescuers of Jews imprisoned at Treblinka, selected testimonies, bibliography, alphabetical indexes, photographs, English language summaries, and forewords by Holocaust scholars. {{citation}}: (עזרה) Isaschar Fater, "Jewish Music in Poland Between the Two World Wars", 1970. "Gold, Artur. Treblinka Roll of Remembrance". ARC. Treblinka Camp History. נבדק ב-31 בדצמבר 2013. {{cite web}}: (עזרה) Monica Whitlock, Warsaw Ghetto: The story of its secret archive. BBC News Online.
זכויות האדם בבהוטן

זכויות האדם בבהוטן מוגדרות בחוקת המדינה, המבוססת על עקרונות הבודהיזם. ממשלת בהוטן חותרת להענקת "אושר לאומי גולמי" לתושבי המדינה. בעוד הבודהיסטים במדינה זוכים לאושר לאומי גולמי רב, הרוב הבודהיסטי אוסר על מיעוטים בני דתות אחרות לקיים פולחנים דתיים, הם מגורשים מהמדינה ונלקחת מהם האזרחות. חוקת בהוטן קובעת "זכויות יסוד" רבות, בהן הזכות לחיים, חירות, ביטחון, חופש הביטוי, חופש המחשבה והדת, חופש העיתונות, חופש תנועה ומגורים במדינה, וחופש מאפליה על רקע גזע, מין, שפה, דת, פוליטיקה או מעמד חברתי. החוקה אוסרת גם עינויים ועונש מוות. על פי הניסוח בחוקה, אזרחי המדינה זכאים לכל הזכויות הנמנות בחוקה, אך תושבים שאינם אזרחים זכאים רק לחלק מהזכויות. לדוגמה, חופש הביטוי, חופש דת וחופש התנועה אינם חלק מזכויות התושבים. אף על פי שחוקת בהוטן משקפת זכויות אדם בסיסיות, בהוטן עצמה לא חתמה על אמנות בינלאומיות בנושאי זכויות אדם, בהן האמנה הבינלאומית בדבר זכויות אזרחיות ומדיניות והאמנה הבינלאומית בדבר זכויות כלכליות, חברתיות ותרבותיות. בהוטן חתומה על מספר אמנות אחרות, בהן האמנה לביעור כל הצורות של אפליה נגד נשים (CEDAW), ואמנת זכויות הילד, כולל שני הפרוטוקולים האופציונליים. בהוטן חתמה אך לא אשררה את האמנה בדבר ביעור כל צורות האפליה הגזעית ואת אמנת האו"ם בדבר זכויותיהם של אנשים עם מוגבלויות. בני הלוצשאמפה (אנ') היגרו מנפאל לאזורים הדרומיים של בהוטן בסוף המאה ה-19. במפקד אוכלוסין משנת 1988 נמנו 28% מהתושבים כבני לוצשאמפה, ועל פי ההערכות, שיעורם כיום כ-40%. לרובם אין אזרחות בהוטנית. קיימת במדינה מתיחות אתנית רבה בין ילידי בהוטן לבין הלוצשאמפה, הנתפסים בעיניהם כמהגרים ובני מהגרים מנפאל. משנת 1989 נאסר השימוש בשפה הנפאלית בבתי ספר, ונאכף קוד לבוש ציבורי שהוא בהוטני מסורתי, ואוסר בפועל לבוש נפאלי. מי שאינו לובש את הבגדים המסורתיים ברשות הרבים עלול להיכנס לכלא לכמה ימים או לשלם קנס כספי גבוה. בשנת 1990 החלו מהומות של בני הלוצשאמפה נגד המשטר, בדרישה לדמוקרטיה ולשוויון זכויות. הממשלה החלה לאסור פעילים פוליטיים, שללה את האזרחות מחלק מהם, וסגרה 66 בתי ספר. כוחות הביטחון של בהוטן תועדו במספר מקרים מבצעים עינויים ואונס של מפגינים פוליטיים. משנת 1990 גורשו לנפאל כ-107,000 מבני הלוצשאמפה, כ-35% מתושבי המדינה, והפכו לפליטים (אנ'). על פי נתוני נציבות האו"ם לפליטים, בשנת 2008 הם התגוררו בתנאי עוני בשבעה מחנות פליטים במזרח נפאל. לאחר מספר שנים חלקם נקלטו באוסטרליה, ארצות הברית, בריטניה, נורווגיה וקנדה במעמד פליט. ארצות הברית קלטה כ-61,000 פליטים. בשנת 2015 עדיין נותרו כ-10,000 בני לוצשאמפה במחנות הפליטים. חוקת בהוטן מאפשרת לכאורה חופש דת, אך זוכים לו רק בודהיסטים מזרם המהאיאנה והינדואיסטים. החוקה מאפשרת פעילות דתית פומבית רק לדתות שנרשמו במשרד הפנים, ועד היום נדחו כל בקשות הרישום של בני המיעוט הנוצרי והמוסלמי במדינה, וכן בודהיסטים שאינם מזרם המהאיאנה. כתוצאה מכך הם אינם רשאים לקיים טקסים דתיים בפומבי, וכן להקים בתי תפילה, בתי קברות ולפתוח חנויות ספרים. במספר מקרים, מנהיגים נוצרים נעצרו, אזרחותם נשללה והם גורשו מהמדינה. בשנת 2020 הפכה ההומוסקסואליות לחוקית בבהוטן, עקב החלטת הפרלמנט על ביטול סעיפי ההפללה בחוק העונשין. שמעון לב, קץ עידן התמימות: בהוטן, באתר מסע אחר. מערכת mako גאווה, ‏לא רק שלום עם ישראל: ממלכת בהוטן בצעד היסטורי, באתר ‏מאקו‏, 13 בדצמבר 2020.
נווה פלייט דק

נווה פלייט דק (באנגלית: Flight Deck Névé; מילולית: נווה סיפון טיסה) הוא נווה (מקפא קרחוני) גבוה ויוצא דופן בהיותו מישורי, ברכס קונווי, באזור חוף סקוט של ארץ ויקטוריה, שבאנטארקטיקה. גודל שטחו של המישור 9 קילומטרים על 6 קילומטרים. המישור ממוקם בין הר פלאגשיפ לבין הר רייזורבק. הנווה מהווה את המוצא, ואת מקור הקרח הזורם לכיוון מזרח אל קרחון בנסון; הקרח נופל לעבר קרחון בנסון דרך מפלי הקרח סקאפרז. גובהו של המישור 1,265 מטרים מעל פני הים. סי. ברג'ס (C. Burgess) הציע לקרוא למישור "נווה ווטרהאוס" (Waterhouse Névé), אולם שם זה לא התקבל על ידי הוועדה המייעצת לשמות אנטארקטיים. טרוור צ'ין (Trevor Chinn) הציע את השם "פלייט דק" (The Flight Deck), והוועדה המייעצת לשמות אנטארקטיים הוסיפה את התיאור "נווה" והציעה "פלייט דק נווה". שמו של הנווה ניתן לו בשנת 1994 על ידי הוועדה גאוגרפית של ניו זילנד. שם זה, בדומה לשמות אתרים אחרים ברכס קונווי (שמשמעות שמו "רכס השיירת הספינות"), הוא שם הקשור למונחים בתחום הימאות והלוחמה הימית. נווה פלייט דק באתר הסקר הגאולוגי של ארצות הברית נווה פלייט דק באתר הגאזט האנטארקטי המשווה SCAR של ממשלת אוסטרליה מפת אזור נווה פלייט דק ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע גאוגרפי מידע היסטורי על מקור השם
מגלה את אמריקה 2

מגלה את אמריקה 2 (באנגלית: Coming 2 America) הוא סרט קולנוע אמריקאי שיצא לאקרנים בשנת 2021 בכיכובם של אדי מרפי וארסיניו הול. זהו סרט ההמשך ל"מגלה את אמריקה" משנת 1988. הסרט היה אמור לצאת לאקרנים על ידי סרטי פרמאונט, אולם עקב מגפת הקורונה זכויות הסרט נמכרו לאולפני אמזון אשר שידרו את הסרט באופן דיגיטלי ב-5 במרץ 2021 בפריים וידאו., מלבד ארצות אחרות שם פרמאונט יפיצו את הסרט בקולנוע. הסרט מתרחש לאחר הסרט הקודם, הנסיך לשעבר אקים ג'ופר (אדי מרפי) עומד להיות המלך של זאמונדה שם הוא מגלה שיש לו בן באמריקה שהוא לא ידע עליו, יליד רחוב שגר בקווינס בשם לוויל (ג'רמיין פאולר). מוכרח למלא את משאלתו של אביו (ג'יימס ארל ג'ונס) לגדל את בנו ולהפוך לנסיך, ומאחר שבתם של אקים וליסה נפסלה מלקחת את כס המלכות כי החוק של זאמונדה קובע שרק זכר יהיה רשאי לקחת את כס המלכות. אקים וסמי (ארסיניו הול) מתכוונים לטוס לאמריקה שוב — נאמר על הסרט, בין השאר, שהוא מנסה להתאים את עצמו לאקלים התרבותי הנוכחי על חשבון הדמויות האהובות וגם שאינו מצחיק כמו הראשון. בעיקר ניכרת בסרט ההמשך השפעה של ערכים של תנועת הWOKE הסרט היה אמור לצאת לאקרנים על ידי סרטי פרמאונט ב-7 באוגוסט 2020 ואז הועבר אל 18 בדצמבר 2020, אולם עקב מגפת הקורונה זכויות הסרט נמכרו לאולפני אמזון ב-125 מיליון דולר אשר הפיצו את הסרט באופן דיגיטלי ב-5 במרץ 2021 בפריים וידאו, מלבד ארצות אחרות שם פרמאונט יפיצו את הסרט בקולנוע. "מגלה את אמריקה 2", במסד הנתונים הקולנועיים IMDb (באנגלית) "מגלה את אמריקה 2", באתר Rotten Tomatoes (באנגלית) "מגלה את אמריקה 2", באתר Box Office Mojo (באנגלית) "מגלה את אמריקה 2", באתר Metacritic (באנגלית) "מגלה את אמריקה 2", במסד הנתונים הקולנועיים KinoPoisk (ברוסית) מגלה את אמריקה 2, קדימון הסרט באתר יוטיוב Lang, Brent; Donnelly, Matt (13 באוקטובר 2020). "Eddie Murphy's 'Coming 2 America' Moves From Paramount to Amazon Studios". Variety. Penske Media Corporation. נבדק ב-13 באוקטובר 2020. {{cite web}}: (עזרה) D'Alessandro, Anthony (20 בנובמבר 2020). "Amazon Sets Early 2021 Streaming Date For Recent Acquisition 'Coming 2 America'". Deadline Hollywood. נבדק ב-20 בנובמבר 2020. {{cite web}}: (עזרה) Ramachandran, Naman (20 בנובמבר 2020). "'Coming 2 America' Sets March 2021 Release Date on Amazon". Variety. Penske Media Corporation. נבדק ב-20 בנובמבר 2020. {{cite web}}: (עזרה) Dino-Ray Ramos, 'Coming 2 America' Adds Nomzamo Mbatha and Garcelle Beauvais, Deadline Hollywood, ‏22 באוגוסט 2019 ארז דבורה. "מגלה את אמריקה 2": אדי מרפי לא משחזר את הקסם. ויינט, 9 במרץ 2021
כי

כִֿי (אות גדולה: Χ, אות קטנה: χ) היא האות העשרים ושתיים באלפבית היווני. ביוונית עתיקה נהגתה האות כצליל כּ מנושפת, [kʰ] (תעתיק לטיני: ch). ביוונית מודרנית ההגייה דומה לצליל האות כֿ רפה בעברית, אבל וילונית במקום ענבלית: [x] והתעתיק שלה יכול להיות גם ח. האות χ משמשת לסמל: בסטטיסטיקה את התפלגות כי בריבוע ואת מבחן כי בריבוע. בפיזיקה את הסוספטיביליות החשמלית χ e {\displaystyle \,\chi _{e}} או הסוספטיביליות המגנטית χ m {\displaystyle \,\chi _{m}} . בכימיה האות מסמלת שבר מולי. בספרות יווניות מייצגת האות את המספר 600. במתמטיקה פונקציה מציינת (אינדיקטור), באלגברה ליניארית מסמלת את הפולינום האופייני של אופרטור ליניארי או מטריצה. היא גם מסמנת את הפונקציה האופיינית בין שתי קבוצות, שמחזירה 1 אם האיבר שבקבוצה E בקבוצה A ואחרת, 0. במשנה מופיע שמשיחת מנחת רקיקין נעשתה בצורת האות כי. בתלמוד הבבלי נאמר לפי דעה אחת שאת הכהנים הגדולים מושחים במצחם "כמין כי", היינו בצורת האות כי היוונית. בפונטיקה (ענף בבלשנות) – במערכת הסמלים של IPA – האות מייצגת את המקבילה ל'ח' העברית. מדיה וקבצים בנושא כי בוויקישיתוף משנה, מסכת מנחות, פרק ו', משנה ג'. תלמוד בבלי, מסכת הוריות, דף י"ב, עמוד א'
האי סמית'

האם התכוונתם ל... אנטארקטיקה הטריטוריה הבריטית האנטארקטית סמית' (אי, איי שטלנד הדרומיים) – אי באיי שטלנד הדרומיים, בטריטוריה הבריטית האנטארקטית, שבאנטארקטיקה אוסטרליה סמית' (אי, אוסטרליה הדרומית) – אי במדינת אוסטרליה הדרומית שבאוסטרליה סמית' (אי, קווינסלנד) – אי בצפון מדינת קווינסלנד שבאוסטרליה. האי הוא אתר טבע מוגן, במסגרת הפארק הלאומי איי סמית'. הודו סמית' (אי, איי אנדמן וניקובר) – אי באיי אנדמן וניקובר, שבאוקיינוס ההודי ברמודה סמית' (אי, ברמודה) – אי בברמודה ארצות הברית סמית' (אי, קונטיקט) – אי במדינת קונטיקט שבארצות הברית סמית' (אי, מרילנד) – אי במדינת מרילנד שבארצות הברית סמית' (אי, מונטנה) – אי במדינת מונטנה שבארצות הברית סמית' (אי, אילינוי) – אי במדינת אילינוי שבארצות הברית סמית' (אי, קרולינה הצפונית) – אי במדינת קרולינה הצפונית שבארצות הברית סמית' (אי, וירג'יניה) – אי במדינת וירג'יניה שבארצות הברית סמית' (אי, וושינגטון) – אי במדינת וושינגטון שבארצות הברית קנדה סמית' (אי, אונטריו) – אי בפרובינציית אונטריו שבקנדה סמית' (אי, קולומביה הבריטית, נהר סקינה) – אי בשפך נהר סקינה בפרובינציית קולומביה הבריטית שבקנדה סמית' (אי, קולומביה הבריטית, אגם סטיוארט) – אי באגם סטיוארט בפרובינציית קולומביה הבריטית שבקנדה סמית' (אי, נונאווט, מפרץ פרובישר) – אי במפרץ פורבישר בטריטוריית נונאווט שבקנדה סמית' (אי, נונאווט, מפרץ הדסון) – אי במפרץ הדסון בטריטוריית נונאווט שבקנדה
תקשוב (פירושונים)

האם התכוונתם ל... טכנולוגיות מידע ותקשורת צבא ההגנה לישראל אגף התקשוב וההגנה בסב"ר – גוף במטה הכללי המתווה את מדיניות הקשר, התקשורת, המחשוב, השליטה והבקרה ואבטחת מערכות מידע. חיל הקשר והתקשוב – חיל הקשר של צבא הגנה לישראל, חיל תומך לחימה תחת פיקוד אגף התקשוב. גדוד תקשוב – גדוד האחראי על מערך התקשוב של היחידה שבמסגרתה הוא פועל. משרדי ממשלה רשות התקשוב הממשלתי – רשות אשר כפופה למשרד הדיגיטל הלאומי. תוכנית התקשוב הלאומית – תוכנית שגובשה על ידי משרד החינוך במטרה לקדם פדגוגיה ולמידה בבתי הספר תוך שימוש בטכנולוגיות מידע ותקשורת והטמעתן בתוכנית הלימודים. אחר תקשורת נתונים – תהליכים ומערכות להעברת נתונים בין מחשבים או מכשירים אלקטרוניים אחרים. חברת תקשוב – חברת מוקדי שירות ומכירות טלפוניים ישראלית הפועלת במודל מיקור חוץ בבעלות משפחת לבנת (בעלת "קבוצת תעבורה").